ททท.ชวนเที่ยวกระบี่ 365 วัน เปิดตัว 12 สินค้าใหม่ดึงลูกทัวร์
นางวิยะดา ศรีรางกูล ผู้อำนวยการสำนักงานการท่องเที่ยวแห่งประเทศไทย (ททท.) สำนักงานกระบี่ เปิดเผยว่า จังหวัดกระบี่ ได้กำหนดให้ปี 2558-2559 เป็นปีแห่งการท่องเที่ยวกระบี่ พร้อมเปิดตัวแคมเปญใหม่ กระบี่ ต้องมาครั้งเดียวไม่เคยพอ หรือ Krabi the mustOnce is not enough เพื่อเปลี่ยนภาพลักษณ์และมุมมองของกระบี่จากเมืองท่องเที่ยวทางทะเล ให้กลายเป็นเมืองที่ไม่มีฤดูกาลท่องเที่ยวอีก เพื่อให้ท่องเที่ยวได้ตลอดทั้งปี,นางวิยะดา กล่าวว่า จังหวัดกระบี่ได้ตั้งเป้าว่า หากดำเนินการได้ตาม แนวคิดนี้จะช่วยสร้างรายได้ให้กับจังหวัดกระบี่ปีละ 85,933 ล้านบาทหรือเพิ่มขึ้น 15% จากรายได้ในปีที่ผ่านมา 74,724 ล้านบาท ขณะที่รายได้ ของปี 2556 อยู่ที่ 64,978 ล้านบาท โดยทั้งหมดนี้ได้ส่งผลให้กระบี่เป็นจังหวัดที่มีรายได้จากท่องเที่ยวสูงเป็นอันดับที่ 4 ของประเทศ รองจากกรุงเทพฯ 626,535 ล้านบาท ภูเก็ต 260,442 ล้านบาท ชลบุรี 111,108 ล้านบาท และกระบี่ 64,978 ล้านบาท ภายใต้จำนวนนักท่องเที่ยว 3.7 ล้านคน เป็นชาวไทย 1.76 ล้านคน และต่างชาติ 1.99 ล้านคน,นายทรงพล สวาสดิ์ธรรม ผู้ว่าราชการจังหวัดกระบี่ กล่าวว่า ใน วันที่ 8-10 พ.ค. จังหวัดกระบี่จะจัดงานใหญ่แบบที่ไม่เคยจัดมาก่อน โดยจะจัดทำเป็นคาราวาน กระบี่ 365 วัน โดยจะมีการเปิดตัวให้เห็นสินค้าท่องเที่ยว อีก 12 แห่ง เช่น แหลมสัก ทะเลที่ไม่เคยเป็นที่รู้จักมาก่อนแต่สวยมาก ตลาดโบราณที่สร้างขึ้นใหม่ใกล้สนามบินกระบี่ชื่อว่าตลาดใน เพื่อดักนักท่องเที่ยวจีนก่อนขึ้นเครื่อง แหล่งท่องเที่ยว เชิงศิลปะและวัฒนธรรม เช่น เมืองเก่าศรีรายา ที่เกาะลันตาใหญ่ การท่องเที่ยวตามรอยภาพยนตร์ทั้งเรื่องเดอะ บีช ที่ใช้อ่าวมาหยาเป็นฉากเด่น แหล่งพักผ่อนของผู้สูงอายุด้วย มีสปาน้ำร้อนแร่ น้ำตกร้อน น้ำพุร้อนเค็ม ที่มีไม่กี่แห่งในโลก.
นางวิยะดา ศรีรางกูล ผู้อำนวยการสำนักงานการท่องเที่ยวแห่งประเทศไทย (ททท.) สำนักงานกระบี่ เปิดเผยว่า จังหวัดกระบี่ ได้กำหนดให้ปี 2558-2559 เป็นปีแห่งการท่องเที่ยวกระบี่ พร้อมเปิดตัวแคมเปญใหม่ 
วิยะดา ศรีรางกูล,ท่องเที่ยว,กระบี่,การท่องเที่ยว,แหลมสัก,ทะเล,ศิลปะ,ตลาดโบราณ,สนามบิน,ไทยรัฐฉบับพิมพ์,ข่าว,ข่าวเศรษฐกิจ